Bratislava: 30. júna 2017
              Číslo: 2017-9446/26362:1-26A0

OZNÁMENIE
Ministerstva školstva, vedy, výskumu a športu SR o predkladaní žiadostí o poskytnutie
DOTÁCIE NA VEDECKO-TECHNICKÉ SLUŽBY

Ministerstvo školstva, vedy, výskumu a športu SR (ďalej len „MŠVVaŠ SR) v súlade s § 8a ods. 8 zákona č.172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, v znení neskorších predpisov a v súlade so Smernicou č. 41/2010-I z 21. decembra 2010 o poskytovaní dotácií v pôsobnosti MŠVVaŠ SR, oznamuje možnosť požiadať o poskytnutie dotácie v oblasti vedecko-technických služieb na podporu výskumu a vývoja s nasledujúcou špecifikáciou:

A.	Druh činnosti podľa § 8 ods.2 zákona, na ktorý bude dotácia poskytnutá:
Činnosti podľa § 8 ods. 2 písm. a) ,b), d) a písm. k) zákona.

B.	Základné ciele poskytnutia dotácie:
Hlavným cieľom dotácie je zabezpečenie podporných, organizačných, technických a administratívnych činností v oblasti vesmírnej politiky a vesmírnych aktivít a to hlavne:

1.	poskytovanie a šírenie vedecko-technických informácií a poznatkov v oblasti vesmírneho výskumu a politiky vesmírneho výskumu;
2.	monitoring, prieskum, zber a analýza údajov, informácií a poznatkov súvisiacich s vesmírnym výskumom;
3.	činnosti podporujúce medzinárodnú vedecko-technickú spoluprácu v oblasti vesmírneho výskumu, napr. podporujúce spoluprácu s Európskou vesmírnou agentúrou, ostatnými svetovými vesmírnymi agentúrami a pod.

C.	Z projektu sú uchádzačom hradené nasledovné náklady: 
-	oprávnené náklady v zmysle bodu (1) a bodu (2) zákona č.172/2005 Z. z. (bod 5 Prílohy č. 1  - Finančný rozpis Žiadosti o poskytnutie dotácie na vedecko-technické služby) ;
-	na zahraničné vedecké pobyty uchádzačov nie je právny nárok.

D.	Maximálna výška finančných prostriedkov viazaných na zverejnené oznámenie:
predstavuje celkom 100 000 € bez DPH v členení na jednotlivé roky
-	50 000 € bez DPH v roku 2017,
-	50 000 € bez DPH v roku 2018. 

E.	Maximálna výška dotácie: na zabezpečenie podporných organizačných, technických a administratívnych činností v oblasti vesmírnej politiky a vesmírnych aktivít sú určené na roky 2017 - 2018 nasledovné objemy finančných prostriedkov: 
-50 000 € bez DPH v roku 2017,
-50 000 € bez DPH v roku 2018.

Podporená bude jedna žiadosť a poskytovateľ uzavrie zmluvu o poskytnutí dotácie v zmysle § 8a ods. 19 a ods. 20 zákona č.172/2005 Z. z. len s jedným príjemcom.

F.	Obdobie čerpania finančných prostriedkov poskytnutých v rámci dotácie (od – do): 
09/2017 – 12/2018

Dotácia sa poskytuje na roky 2017-2018.

G.	Výška spolufinancovania zo zdrojov žiadateľa: Nie sú potrebné vlastné zdroje žiadateľa. 

H.	Predkladanie žiadosti o poskytnutie dotácie: 
-	O dotáciu môže požiadať žiadateľ, ktorý je právnickou osobou alebo fyzickou osobou - podnikateľom - spĺňajúcou podmienky stanovené v § 8a zákona č.172/2005 Z.z. (ods.5 a ods.6) so sídlom na Slovensku,
-	žiadateľ môže predložiť iba jednu žiadosť o poskytnutie dotácie bez spolužiadateľov;
-	žiadateľ podáva žiadosť) v jednom listinnom vyhotovení a elektronickej podobe (vo formáte rtf alebo xls), ktorej neoddeliteľnou súčasťou je projekt o zameraní výskumu a vývoja obsahujúci všetky súvisiace informácie o realizovaní výkonu, v súlade s predmetným formulárom žiadosti o poskytnutie dotácie a metodickým pokynom.

I.	Adresa prijímania žiadostí o poskytnutie dotácie:
Ministerstvo školstva, vedy, výskumu a športu SR 
Sekcia vedy a techniky
Stromová 1
813	30 Bratislava

J.	Dátum a hodina uzatvorenia prijímania žiadostí o poskytnutie dotácie: 31. júla 2017 o 14:00 hod. v elektronickej forme na adresu: jana.rovnanova@minedu.sk, a listinnej forme s doručením na uvedenú adresu najneskoršie dňa 31. júla 2017 do 14:00 hod s uvedením označenia „podporné vesmírne aktivity “ na obale. Žiadosti doručené pred zverejnením tohto oznámenia ministerstvo nebude akceptovať. Žiadosti doručené po stanovenom termíne sa nebudú posudzovať. 

K.	Spôsob odstraňovania formálnych nedostatkov žiadostí o poskytnutie dotácie: V prípade, že má žiadosť formálne nedostatky, ministerstvo prostredníctvom elektronickej pošty (e-mailu) vyzve žiadateľa, aby ich odstránil v lehote do piatich pracovných dní od doručenia výzvy ministerstva na odstránenie formálnych nedostatkov. Za formálne nedostatky sa považujú chýbajúce údaje v žiadosti, prílohy žiadosti, podpis a pečiatka. Opravu nedostatkov žiadosti doručí žiadateľ v elektronickej alebo písomnej forme (osobne do podateľne ministerstva alebo zašle doporučenou zásielkou 1. triedy na adresu MŠVVaŠ SR, sekcia vedy a techniky, Stromová 1, 813 30 Bratislava) v lehote do piatich pracovných dní. Žiadosti, ktoré nespĺňajú technické a formálne podmienky budú vyradené.

L.	Vyhodnocovanie žiadostí o poskytnutie dotácie: 08/2017 

M.	Okruh oprávnených žiadateľov o poskytnutie dotácie:
Oprávneným žiadateľom na poskytnutie dotácie môže v súlade so zákonom byť právnická osoba alebo fyzická osoba - podnikateľ, ktorá má k 01. 01. 2015 uvedený v predmete činnosti výskum a vývoj alebo výskum. 
N.	Výberové kritériá, podľa ktorých sa budú jednotlivé žiadosti o poskytnutie dotácie vyhodnocovať:
vymedzenie a koncepcia riešenia aktivít, na ktoré sa žiada dotácia
	20 bodov	
ciele a výstupy aktivít uchádzača
	20 bodov	
predpoklady a skúsenosti s koordinovaním aktivít v oblasti vesmírnej politiky na národnej úrovni
	20 bodov	
kľúčové personálne obsadenie žiadateľa s odbornými skúsenosťami v oblasti vesmírnych aktivít 
	20 bodov	
výška žiadanej dotácie na predmet žiadosti, účelnosť a efektívnosť využitia finančných prostriedkov (rozpočet v zmysle § 8 ods. 11písm. e)
	20 bodov	

O.	Náležitosti žiadosti o poskytnutie dotácie a jej záverečného vyhodnotenia:
-	v zmysle písmena G. sa vyhotovuje žiadosť na základe zverejnenia na Centrálnom informačnom portáli www.vedatechnika.sk, ktorá obsahuje aj vyhodnotenie dopadu na životné prostredie, resp. vyhodnotenie predpokladaných environmentálnych prínosov, 
-	žiadosť o poskytnutie dotácie obsahuje náležitosti podľa § 8a ods.5 a ods. 6, ods. 10 až ods.13 zákona,
-	v prípade dotácie, ktorá je štátnou pomocou, žiadateľ o poskytnutie dotácie musí spĺňať podmienky stanovené podľa zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov zákon o štátnej pomoci),
-	poskytovateľ bude uskutočňovať kontrolu poskytnutej dotácie každoročne do troch mesiacov po ukončení kalendárneho roku, na základe výsledkov ktorej sa poskytne dotácia na ďalší rok,
-	po predložení záverečnej správy o poskytnutí dotácie, účtovných dokladov a prezentácie dosiahnutých výsledkov a ďalšej dokumentácie, ktoré sú spracované uchádzačom a potvrdené príjemcom sa poskytnutá dotácia vyhodnotí v zmysle príslušného zákona a súvisiacich právnych predpisov do troch mesiacov po skončení poskytovania dotácie, 
-	MŠVVaŠ SR zverejní

a)	informáciu o tom, ktorá žiadosť o poskytnutie dotácie bola schválená
b)	zmluvu o poskytnutí dotácie.

Peter Plavčan
minister školstva, vedy, výskumu a športu SR